Galilei betreffende Handschriften der Hamburger Stadtbibliothek. 179 



aetas, et ipsa posteritas aliquando sciat, cuius beneficio praeclarum hoc 

 opus, iinius Italiae conclusum angulo, cum omnibus orbis Europaei viris 

 doctis communicetur. Eiusmodi Maecenatem si te conciliatore ac proxeneta, 

 Venerande Senior, virorum Candidissime, collegarum optime, nactus fuero, 

 iam ante multis nominibus tibi me devinctum obstringes amplius, nee 

 unquam beneficii huiusce depreliendes inimemorem. V. 



28. Novemb. 1633. 



21. 



Aelio Deodato, 

 viro nobilissimo amplissimoque 



Genevam. 



(fol. 106 r 0.) 



S. P. D. Amplissime Domine, mihique plurimum suspiciende. Litteras 

 ad me tuas et Parisiis, et Metis et novissime Geneva missas, recte accepi, 

 nisi quod mathematica nescio quae Parisiensibus litteris addita, nondum 

 reddita sunt. Caussatur filius itinerum pericula, et meliori occasione missurum 

 pollicetur. Etsi vero fui negligentior in respondendo, cuius culpae, si qua 

 est, veniam ab eximia humanitate tua facile impetravero: nolim tarnen 

 existimes abjectam a me Galilaei nostri curam. Utprimum enim librum 

 Heidelberga a nobilissimo Lingelsbemio recepi, qui avidissime lectum amplius 

 sesquimense retinuit, statim aggressus interpretationem, quoad per scholasticos 

 labores ordinarios mihi licebat, hucusque perrexi; nondum tamen adhuc 

 ultra quartam partem operis, quod et expectatione niea longius est, et 

 interdum obicibus quibusdam impeditum. Qua ex re nulluni tamen mihi 

 taedium, nulla laboris suscepti poenitentia suboritur: quin potius insignem 

 inde voluptatem capio, hoc unum maxime dolens, quod a iucundissima 

 operis utilissimi tractatione subinde per occupationes alias avellor. Utut 

 sit, enitar cum bono Deo, ut sub exordium aestatis omnia perficiantur. 

 Gerte iam Typographum curavi, qui post ferias Paschales initium operis 

 excudendi se facturum recepit. Quae de futura praefatione, ne Autori ea 

 fraudi sit, prudenter admonuisti, curae habebo : sed et ipsam praefationem, 

 antequam Imprimatur, legendam corrigendamque tibi transmittam. Habes 

 hie annotata dubia quaedam mea, in quibus expediendis iuva, quaeso, me. 



V. 13. Jan. 1634. 



3a 12» 



